નિક્કીએ જણાવ્યું હતું કે જ્યારે અમારાં દાદા-દાદી કે નાનાં-નાની ભારતથી આવતાં હતાં, ત્યારે અમે સ્કૂલેથી પાછાં આવીએ ત્યારે અમને રામ, હનુમાન સહિતની ઘણી બધી પૌરાણિક કથાઓ કહેતાં હતાં, પરંતુ અમારાં દાદા-દાદી કે નાના-નાની ભારત પરત ગયાં ત્યારે અમે જાણે અમારી ઓળખ ગુમાવી દીધી હોય તેમ લાગતું હતું. અમને પુસ્તકો ગમે છે, પરંતુ તેઓ અમારી કલ્પનાશક્તિને બંધબેસતાં નહોતાં, આથી અમે ઓનલાઇન પ્લેટફોર્મ લોન્ચ કરવાનો નિર્ણય કર્યો. વિક્રમે એપ વિકસાવી હતી, જેથી બાળકોને જ્યારે અને જે જોઈએ તે મેળવી શકે છે.